סידור/נוסח מרוקו/דיני יעלה ויבא
א. שכח ולא אמר יעלה ויבא בליל ר"ח אפילו בליל שני של ר"ח אינו חוזר (סתכ"ב): 

ב. שחרית ומנחה אם לא אמר יעלה ויבא חוזר ואם נזכר קודם שהתחיל מודים אומרו במקום שנזכר (שם): 

ג. אם אמר ברוך אתה ה' ונזכר יאמר למדני חוקיך כמי שקורא פסוק, ויאמר יעלה ויבא, ויאמר תשלום הברכה בא"י המחזיר שכינתו לציון (הריטב"א פ"ק דתעניות. שלמי צבור דר"ך ע"ד): 

ד. אם לא נזכר עד אחר שהתחיל מודים - אם נזכר קודם שהשלים תפלתו חוזר לרצה ואם לא נזכר עד שהשלים חוזר לראש. ואם רגיל לומר תחנונים ונזכר אחר שהשלים תפלתו קודם שיעקר רגליו לרצה (שם): 

ה. אם אמר בקשה בש"ת [=בשומע תפילה] שהזכיר בה ר"ח ושכח ולא אמר יעלה ויבא אינו חוזר (תשו' שבט"ס לקוטי פרדס והסכים עמו ה"ה בשלמי צבור דרכ"ב): 

ו. לא זכר יעלה ויבא שחרית ולא נזכר עד שהתפלל מוסף מתפלל מנחה שתיים (שיו"ב סתכ"ב משם הרשב"א): 

ז. אם עמד להתפלל מוסף ואמר ג' ראשונות על דעת להתפלל מוסף ונזכר שלא אמר יעלה ויבא אומר תפלת שחרית, ואומר אחר ג' ראשונות סיום תפלת שחרית אף דג' ראשונות לא אמרם אלא על דעת תפלת מוסף (מחב"ר סימן בנזכר): 

ח. אם הוא מסופק אם הזכיר יעלה ויבא אף שנזכר מראש חדש סמוך למקום ההזכרה חוזר, וא"צ לחזור בתורת נדבה דהנסיון יוכיח דאתרמו כמה זמני דנזכר מראש חדש וא[ח]"כ אינו אומר יעלה ויבא ויודע בעצמו ודאי (בר"י משם מהר"י מולכו. וכן דעתי הקצרה כמדובר): 

ט. מי ששכח ולא אמר יעלה ויבא וכיוצא יכוין דעתו וישמע מהש"ץ כל י"ח ברכות מראש ועד סוף כאדם שמתפלל לעצמו ולא יפסיק ולא ישיח ופוסע ג' פסיעות לאחוריו (סקכ"ד ועיין לעיל סי"ד מאות עד יך?): 

י. גם מי שביתו סמוך לביהכ"נ ועומד בחלון הפתוח ומתפלל עם הצבור ושכח יכול לכוין לצאת עם הש"ץ כנ"ל (ועמ"ש ה"ה בשלמי צבור דרכ"ב ע"ג): 

יא. ש"ץ ששכח ולא אמר יעלה ויבא בשחרית אינו חוזר שתפלת המוספין לפניו, אבל אם נזכר קודם שהשלים תפלתו חוזר לרצה שאין בזה טורח צבור (סקכ"ו):

.